​​​​​​​ 48 वर्षीय मलाइका से लेकर 68 साल के अनुपम ने शेयर किए वीडियो
आज दुनिया भर में इंटरनेशनल योग दिवस मनाया जा रहा है। इस मौके पर बॉलीवुड के कई सेलेब्स वीडियो शेयर कर फैंस को योग के बारे में जानकारी देते हैं और इसके फायदे भी बताते हैं। बॉलीवुड एक्ट्रेस मलाइका अरोड़ा,अनुपम खेर, शिल्पा शेट्टी समेत कईFrom Malaika Arora, Anupam Kher to Shilpa Shetty shared the video
आज दुनिया भर में इंटरनेशनल योग दिवस मनाया जा रहा है। इस मौके पर बॉलीवुड के कई सेलेब्स वीडियो शेयर कर फैंस को योग के बारे में जानकारी देते हैं और इसके फायदे भी बताते हैं। बॉलीवुड एक्ट्रेस मलाइका अरोड़ा,अनुपम खेर, शिल्पा शेट्टी समेत कई सेलेब्स ने सोशल मीडिया पर वीडियो शेयर कर फैंस को योग दिवस की बधाई दी है।
मलाइका ने शेयर किया वीडियो 
इस वीडियो में मलाइका योग करते हुए दिखाई दे रही हैं। इसके साथ उन्होंने इसके फायदे भी बताए। एक्ट्रेस ने वीडियो शेयर करते हुए कैप्शन में लिखा,' यह मेरी सोच है। आपकी क्या राय है? हैप्पी इंटरनेशनल डे ऑफ योगा'।
अनुपम खेर ने शेयर किया वीडियो 
अनुपम खेर ने योग करते हुए अपने इंस्टाग्राम पर एक वीडियो शेयर किया है। अनुपम ने वीडियो शेयर करते हुए कैप्शन में लिखा, 'आप सभी को #अंतरराष्ट्री योग दिवस की हार्दिक शुभकामनाएं। योग, भारत की तरफ से पूरे विश्व को एक ऐसी भेंट है, जिसमें शरीर के स्वस्थ रहने के लिए और मन की शांति, दोनों के लिए संदेश है! मेरे सभी योग गुरुओ की जय हो! जय भारत!'।
शिल्पा ने शेयर किया पोस्ट 
इंटरनेशनल योग दिवस पर शिल्पा शेट्टी ने योग करते हुए एक वीडियो अपने इंस्टाग्राम अकाउंट पर शेयर किया है। वीडियो शेयर करते हुए एक्ट्रेस ने कैप्शन में लिखा, 'मुस्कान की एक चिंगारी हमारे चारों ओर खुशी की आग फैला सकती है। लेकिन ऐसा करने में सक्षम होने के लिए, किसी को अंदर से खुश रहने की जरूरत है'।
'स्वस्थ दिमाग, शरीर और आत्मा के लिए योग को भी अपने जीवन का हिस्सा बनाएं। जैसा कि कहते हैं ना, एक स्वस्थ व्यक्ति एक खुश व्यक्ति है। सभी को स्वस्थ और स्वस्थ योग दिवस की शुभकामनाएं'।
जैकलीन फर्नांडिस
बॉलीवुड एक्ट्रेस जैकलीन फर्नांडिस ने एक वीडियो शेयर कर योग दिवस की शुभकामनाएं दी हैं। इस वीडियो में जैकलीन योग करते हुए दिखाई दे रही हैं। वीडियो में एक्ट्रेस के साथ उनके पेट डॉग्स भी नजर आ रहे हैं। वीडियो शेयर करते हुए उन्होंने कैप्शन में लिखा, 'आप सभी को, हैप्पी योग डे'।
हंसिका मोटवानी
एक्ट्रेस हंसिका मोटवानी ने भी योग करते हुए अपने सोशल मीडिया पर कुछ फोटोज शेयर की हैं। बता दें, एक्ट्रेस अपनी फिटनेस के लिए रोज एक्सरसाइज करती हैं।
